บลจ.ทิสโก้เสนอขายกองทริกเกอร์หุ้นจีนตั้งเป้า 8%ใน 8 เดือนเชื่อตลาดยังสดใส
นายสาห์รัช ชัฎสุวรรณ ผู้อำนวยการสายการตลาด บลจ.ทิสโก้ กล่าวว่า ทิสโก้ เปิดเสนอขาย "กองทุนเปิด ทิสโก้ ไชน่า ทริกเกอร์ 8% #20" ซึ่งเป็นกองทริกเกอร์ฟันด์ในซีรีย์หุ้นจีน ที่ยังได้รับความสนใจจากนักลงทุนอย่างต่อเนื่อง โดยกองทุนดังกล่าวจะเน้นลงทุนในตลาดหุ้นจีนผ่านกองทุน Hang Seng H-Share Index ETF เพื่อให้ได้รับผลตอบแทนใกล้เคียงดัชนี HSCEI หรือ H-Sharesโดยมีเป้าหมายเลิกโครงการที่ 8% ภายใน 8 เดือน หรือ ณ เวลาใดเวลาหนึ่งหลังจากเปิดให้ซื้อขายสับเปลี่ยนได้ทุกวันทำการ โดยจะเสนอขายครั้งแรก 8-19 พ.ค. 58 นี้
8 พ.ค. 2558

นายสาห์รัช ชัฎสุวรรณ ผู้อำนวยการสายการตลาด บลจ.ทิสโก้ กล่าวว่า ทิสโก้ เปิดเสนอขาย “กองทุนเปิด ทิสโก้ ไชน่า ทริกเกอร์ 8% #20” ซึ่งเป็นกองทริกเกอร์ฟันด์ในซีรีย์หุ้นจีน ที่ยังได้รับความสนใจจากนักลงทุนอย่างต่อเนื่อง โดยกองทุนดังกล่าวจะเน้นลงทุนในตลาดหุ้นจีนผ่านกองทุน Hang Seng H-Share Index ETF เพื่อให้ได้รับผลตอบแทนใกล้เคียงดัชนี HSCEI หรือ H-Sharesโดยมีเป้าหมายเลิกโครงการที่ 8% ภายใน 8 เดือน หรือ ณ เวลาใดเวลาหนึ่งหลังจากเปิดให้ซื้อขายสับเปลี่ยนได้ทุกวันทำการ โดยจะเสนอขายครั้งแรก 8-19 พ.ค. 58 นี้
แม้ในสัปดาห์นี้ตลาดหุ้นจีนจะปรับตัวลงแรง จากข่าวการเพิ่มกฏเกณฑ์การปล่อยมาร์จิ้นเพิ่มเติม เพื่อลดการเก็งกำไรในตลาดหุ้นโดยใช้เงินกู้มาร์จิ้น ทำให้นักลงทุนมีความกังวล โดย ณ วันที่ 6 พ.ค. ดัชนี HSCEI หรือ H-Shares ปรับลดลงถึง -4.5% ในรอบ 1 สัปดาห์ อย่างไรก็ตาม ทิสโก้มองว่าเป็นเพียงการปรับฐานในระยะสั้นเท่านั้น และเป็นจังหวะที่เหมาะสมในการเข้าลงทุน โดยมองว่าโอกาสการลงทุนในตลาดหุ้นจีนในปีนี้จะยังไปได้ดี หลังจากธนาคารกลางจีน (PBoC) ได้ปรับลดอัตราสำรองตามกฎหมายของธนาคารพาณิชย์ (RRR) ลง 1% สู่ระดับ 18.5% เพื่อกระตุ้นเศรษฐกิจที่ชะลอตัว และคาดว่ารัฐบาลจีนจะยังดำเนินมาตรการผ่อนคลายทางการเงินเพิ่มอีกในช่วงที่เหลือของปีนี้
นอกจากนี้ยังมีปัจจัยบวกสำคัญ จากการที่รัฐบาลจีนผลักดันให้มีการควบรวมกิจการ (M&amp;A) รัฐวิสาหกิจขนาดใหญ่เข้าด้วยกันเพื่อให้ลดจำนวนลง อาทิ ธุรกิจรถไฟ (บริษัท CSR และบริษัท CNR) ธุรกิจพลังงาน (บริษัท PetroChina และ Sinopec) รวมถึงอุตสาหกรรมอื่นๆ อย่างโทรคมนาคม สายการบิน และขนส่ง เพื่อเสริมสร้างศักยภาพในการแข่งขัน ซึ่งส่งผลดีต่อเศรษฐกิจจีน ขณะที่ปัจจุบันราคาหุ้นจีนยังถูกที่สุดในเอเชีย โดยศูนย์วิเคราะห์เศรษฐกิจและกลยุทธ์ทิสโก้ (TISCO ESU) ประเมิน Upside ของตลาดหุ้นจีนไว้ที่ 17% จากเป้าหมายดัชนีในปี 58 ที่ระดับ 16,500 จุด ทำให้การลงทุนในหุ้นจีนตอนนี้ถือว่าน่าสนใจอย่างมาก
ทั้งนี้ บลจ. ทิสโก้ เสนอขายกองทุนทริกเกอร์หุ้นจีนในซีรีย์ “ทิสโก้ ไชน่า อิควิตี้ ทริกเกอร์” มาแล้วทั้งสิ้น 19 กองทุน โดยเข้าเป้าหมาย 14 กองทุน เลิกโครงการเมื่อครบกำหนด 3 กองทุน อยู่ระหว่างการลงทุน 1 กองทุน และอยู่ระหว่างการเสนอขายครั้งแรก 1 กองทุน โดย           กองทุนเปิด ทิสโก้ ไชน่า ทริกเกอร์ 8% # 20 มีมูลค่าโครงการ 1,000 ล้านบาท มูลค่าจองซื้อขั้นต่ำ 5,000 บาท